
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2024)0150),
–	uzimajući u obzir članak 294. stavak 2., članak 114. stavak 1., članak 173. stavak 3., članak 212. stavak 2. i članak 322. stavak 1. Ugovora o funkcioniranju Europske unije, u skladu s kojima je Komisija podnijela Prijedlog Parlamentu (C10‑0005/2024),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir proračunsku procjenu koju je donio Odbor za proračune,
–	uzimajući u obzir mišljenje Revizorskog suda od 31. siječnja 2025.[footnoteRef:1], [1:  	SL C, C/2025/805, 31.1.2025., ELI: http://data.europa.eu/eli/C/2025/805/oj.] 

–	uzimajući u obzir mišljenje Europskoga gospodarskog i socijalnog odbora od 30. svibnja 2024.[footnoteRef:2], [2:  	SL C, C/2024/4662, 9.8.2024., ELI: http://data.europa.eu/eli/C/2024/4662/oj.] 

–	uzimajući u obzir mišljenje Odbora regija od 20. veljače 2025.[footnoteRef:3], [3:  	SL C, C/2025/1705, 26.3.2025., ELI: http://data.europa.eu/eli/C/2025/1705/oj.] 

–	uzimajući u obzir privremeni sporazum koji su odobrili nadležni odbori u skladu s člankom 75. stavkom 4. Poslovnika te činjenicu da se predstavnik Vijeća pismom od 17. listopada 2025. obvezao prihvatiti stajalište Europskog parlamenta u skladu s člankom 294. stavkom 4. Ugovora o funkcioniranju Europske unije,
–	uzimajući u obzir članke 60., 170. i 58. Poslovnika,
–	uzimajući u obzir zajedničke rasprave Odbora za sigurnost i obranu i Odbora za industriju, istraživanje i energetiku u skladu s člankom 59. Poslovnika,
–	uzimajući u obzir mišljenja Odbora za vanjske poslove, Odbora za proračunski nadzor i Odbora za unutarnje tržište i zaštitu potrošača,
–	uzimajući u obzir izvješće Odbora za sigurnost i obranu i Odbora za industriju, istraživanje i energetiku (A10‑0084/2025),
1.	usvaja sljedeće stajalište u prvom čitanju;
2.	odobrava zajedničku izjavu Parlamenta i Vijeća te zajedničke izjave Parlamenta, Vijeća i Komisije priložene ovoj Rezoluciji, koje će se objaviti u seriji C Službenog lista Europske unije;
3.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
4.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.

Stajalište Europskog parlamenta usvojeno u prvom čitanju 25. studenoga 2025. radi donošenja Uredbe (EU) 2025/... Europskog parlamenta i Vijeća o uspostavi Programa za europsku obrambenu industriju i okvira mjera za osiguravanje pravodobne dostupnosti obrambenih proizvoda i opskrbe njima („Uredba EDIP”)
(S obzirom da je postignut sporazum Parlamenta i Vijeća, stajalište Parlamenta odgovara konačnom zakonodavnom aktu, Uredbi (EU) 2025/2643) 


PRILOG ZAKONODAVNOJ REZOLUCIJI
Zajednička izjava Europskog parlamenta i Vijeća o financiranju Programa za europsku obrambenu industriju (EDIP) i Instrumenta za potporu Ukrajini na temelju Uredbe o EDIP-u[footnoteRef:4]+ [4: +	SL L, 2025/2643, 29.12.2025., ELI: http://data.europa.eu/eli/reg/2025/2643/oj.] 

Europski parlament i Vijeće potvrđuju da je prijeko potrebno poduprijeti europsku obrambenu tehnološku i industrijsku bazu te ukrajinsku obrambenu tehnološku i industrijsku bazu kako bi se povećala njihova konkurentnost ubrzavanjem prilagodbe industrije strukturnim promjenama, među ostalim povećanjem proizvodnih kapaciteta i suradnje u nabavi obrambenih proizvoda, osobito s obzirom na izazove uzrokovane nezakonitim, ničim izazvanim i neopravdanim agresivnim ratom Rusije protiv Ukrajine.
Ne dovodeći u pitanje ovlasti proračunskog tijela u okviru budućih godišnjih proračunskih postupaka, Europski parlament i Vijeće pozivaju Komisiju da hitno istraži mogućnosti za povećanje proračuna Programa za europsku obrambenu industriju i Instrumenta za potporu Ukrajini u skladu s točkom 18. Međuinstitucijskog sporazuma o proračunskoj disciplini bez smanjenja sličnih programa i fondova EU-a, uzimajući pritom u obzir prethodne političke obveze proračunskog tijela, među ostalim za pokrivanje troškova kamata EURI-ja.


Zajednička izjava Europskog parlamenta, Vijeća i Komisije o financijskim doprinosima trećih zemalja za njihovo sudjelovanje u instrumentu SAFE kao dodatnim financijskim sredstvima za Program za europsku obrambenu industriju (EDIP) i Instrument za potporu Ukrajini (USI) na temelju Uredbe o EDIP-u[footnoteRef:5]+ [5: +	SL L, 2025/2643, 29.12.2025., ELI: http://data.europa.eu/eli/reg/2025/2643/oj.] 

Europski parlament i Vijeće potvrđuju da je prijeko potrebno poduprijeti europsku obrambenu tehnološku i industrijsku bazu te ukrajinsku obrambenu tehnološku i industrijsku bazu kako bi se povećala njihova konkurentnost ubrzavanjem prilagodbe industrije strukturnim promjenama, među ostalim povećanjem proizvodnih kapaciteta i suradnje u nabavi obrambenih proizvoda, osobito s obzirom na izazove uzrokovane nezakonitim, ničim izazvanim i neopravdanim agresivnim ratom Rusije protiv Ukrajine.
U skladu s člankom 17. stavkom 4. Uredbe o SAFE-u financijski doprinosi koje treće zemlje moraju osigurati za svoje sudjelovanje u instrumentu SAFE upotrebljavaju se za programe za potporu obrambenoj industriji Unije, ukrajinskoj obrambenoj industriji i Ukrajini u skladu s pravilima tih programa. Europski parlament, Vijeće i Komisija slažu se da bi se takvi doprinosi trebali upotrebljavati za jačanje EDIP-a, uključujući Instrument za potporu Ukrajini.


Zajednička izjava Europskog parlamenta, Vijeća i Komisije o dodatnim financijskim sredstvima za Uredbu o EDIP-u[footnoteRef:6]+ [6: +	SL L, 2025/2643, 29.12.2025., ELI: http://data.europa.eu/eli/reg/2025/2643/oj.] 

Europski parlament, Vijeće i Komisija slažu se da bi se u sklopu Uredbe o EDIP-u trebalo raspolagati dodatnim financijskim sredstvima.
U tu se svrhu Uredbom o EDIP-u posebno predviđa mogućnost dodatnih financijskih doprinosa država članica, institucija, tijela i agencija Unije, trećih zemalja, međunarodnih organizacija, međunarodnih financijskih institucija ili ostalih trećih strana te se u tom pogledu izričito upućuje na Fond za ubrzavanje transformacije obrambenih lanaca opskrbe (FAST).
S obzirom na to i na ključnu ulogu FAST-a u jačanju obrambenih proizvodnih kapaciteta MSP-ova i malih poduzeća srednje tržišne kapitalizacije kojima su posebno potrebna ulaganja, takvi dodatni doprinosi trebali bi se prioritetno dodijeliti FAST-u te bi se njima trebali dopuniti iznosi dodijeljeni iz omotnice od 1200 milijuna EUR iz članka 3. stavka 1., s ciljem da ukupni okvirni iznos za taj fond u okviru Programa dosegne najmanje 150 milijuna EUR, uz poštovanje ovlasti proračunskog tijela.

